Ebvu-ọma.
13.
Gụbe Chipfu; ?bụ jasụ teke ole bẹ ịi-zọha-beru mu g'ị zọharu mu ọwa-a? ?Bụ jasụ l'ojojoje tọo? ?Bụ jasụ teke ole bẹ ịighaberu mu azụ? 
?Mu a-takpọo nshi jasụ teke ole? ?Bụ je eberu iberu-agha bẹ aphụ e-ji mu obu eswe l'ẹnyashi ẹgube ọwa-a? ?Bụ teke ole bẹ ndu ọhogu mu a-tụ-beru okoo kpua mu? 
Lenaa mu ẹnya gụbe Chipfu, bụ Chileke mu; yenaaru mu ọnu! Menaa gẹ mu hụma ụzo; a nọnyaa mu nwụhu! 
K'ọphu ndu ọhogu mu ata asụjedu l'ẹphe mekpewaru mu. Noo kẹle ndu achị mu lẹ njọ bẹ e-tekwa ẹswa mẹ mu daa. 
Obenu l'ọo n-yemobu ngu bẹ mu dakoberu. Mu ete ẹswa; kẹle mu maru l'ịi-dzọta mu. 
Mu a-nọdu agụ ebvu anụ Chipfu; kẹle ọ nwụbenukaru mu ẹnya. 
