Jiobu.
25.
Tọbudu iya bụ; Bilidadu, bụ onye Shuwa bya eyeeru iya ọnu sụ iya: 
“Ọo Chileke bẹ abụru ishi dụ l'ẹka; tẹme ọ bụru iya bẹ ọha l'ophu gbaru g'ẹphe tsụje ebvu. Oomeje gẹ nchị dụ doo l'ephekerephe. 
?Bụ onye adụ ike agụta ojọgu iya l'ọgu? ?Tọ bụ onye bẹ ìphóró, shi iya l'ẹka te erwudu l'ẹhu? 
?Dẹnu g'eeshi gẹ nemadzụ bụru onye pfụberekoto l'iphu Chileke? ?Dẹnu g'eeshi gẹ nemadzụ, nwanyị nwụru bụru onye dụebe ree? 
Ọ -bụkpoorunu l'ọnwa te echizidu echichi; ọphu kpokpode egbudu nwịinwii ree l'iphu iya; 
?bụchia nemadzụ, bụ ẹkà-alị bẹ ọ gụberu iphe; mbụ nwa, nemadzụ nwụru, bụ mgbashiride bẹ ọ bụ?” 
